paragraph_text: Heavy Rain (hrv. jaka kiša) je avanturistička videoigra koju je razvio Quantic Dream samo za konzolu PlayStation 3. Igru je napisao i izrežirao osnivač i CEO te tvrtke, David Cage. Heavy Rain je dramatični triler napravljen prema žanru film noir, koji priča priču četiriju protagonista, upletenih u slučaj "Origami ubojice", serijskog ubojice koji koristi dugačke periode jake kiše da utopi žrtve u kišnici. Ethan Mars je otac koji pokušava spasiti svog otetog sina, Madison Paige je istraživačka novinarka, Norman Jayden je FBI-jev analist zločina i Scott Shelby je privatni detektiv, a svi oni pokušavaju skupiti dokaze kako bi otkrili tko Origami ubojica zapravo jest. Igra je osvojila nagrade Igra godine 2010. od CNN-a i Gaming Union, te Najbolja PS3 igra 2010. od GameSpy-a i IGN-a.